## PREVÁDZKA MŠ

* materská škola bude v prevádzke **od 6.30 hod. do 15.30 hod.**
* schádzanie detí bude **od 6.30 hod. do 8.00 hod.**
* rozchádzanie detí bude **od 15.00 hod. do 15.30 hod.**

## Dochádzka detí do MŠ

Rodič privedie dieťa do MŠ najneskôr **do 800 hod.** Pri vstupe do budovy MŠ bude dieťaťu a rodičovi vykonaná **dezinfekcia rúk**. Rodič dieťaťa sa v priestoroch MŠ pohybuje vždy **v rúšku, dodržiava primeraný odstup** a v MŠ sa môže zdržať **max. 10 minút.** Osobne odovzdá dieťa učiteľke, ktorá ho prevezme až po **zmeraní teploty a na základe záveru ranného zdravotného filtra.** Rodič pri odovzdaní dieťaťa podpisuje **„PREHLÁSENIE O ZDRAVOTNOM STAVE DIEŤAŤA“**

Do MŠ môžu prísť len **zdravé** **deti**, je nutné venovať zvýšenú pozornosť zdravotnému stavu detí. Prevzatie dieťaťa **môže učiteľka odmietnuť**, ak zistí, že jeho zdravotný stav nie je  vhodný na prijatie do MŠ. Ak dieťa v MŠ počas dňa ochorie, učiteľka zabezpečí jeho izoláciu od ostatných detí a informuje zákonného zástupcu dieťaťa, ktorý je povinný si dieťa vyzdvihnúť čo v najkratšom čase.

Neprítomnosť dieťaťa, prípadne neskorší príchod je potrebné nahlásiť do **800 hod.** v deň neprítomnosti dieťaťa, alebo deň vopred.

Rodič pri **prvom** nástupe dieťaťa do MŠ, alebo po **každom** prerušení **dochádzky** v trvaní viac ako 3 pracovných dní**,** vypíše „**VYHLÁSENIE“,** že dieťa neprejavuje príznaky prenosného ochorenia a nemá nariadené karanténne opatrenie.

## Úhrada poplatkov za dochádzku

* príspevok **10€** prosím vyplatiť do konca 06. mesiaca
* príspevok neuhrádza dieťa, ktoré má jeden rok pred plnením povinnej školskej dochádzky – **predškoláci**.

# VNÚTORNÝ REŽIM V MŠ

V závislosti od poveternostných podmienok sa prevažná časť výchovno-vzdelávacích činností bude organizovať v exteriéri MŠ – či už priamo v areáli, alebo mimo neho. Deti pri pobyte v MŠ nemusia nosiť rúško.

## Organizácia v šatni

Do budovy vchádzajú **deti v prezuvkách, rodičia v návlekoch**. Každé dieťa má určenú **svoju skrinku**. Do skriniek rodičia **neodkladajú** deťom žiadne jedlo, ovocie ani sladkosti. Taktiež v skrinke **nenechávajú** žiadne veci z domáceho prostredia a ani hračky. Rodič zabezpečí dieťaťu, aby malo v skrinke jedno náhradné rúško.

## Organizácia v umyvárni

Osobná hygiena a s ňou spojené hygienické úkony sa budú uskutočňovať pravidelne podľa osobných potrieb detí a vzhľadom na konkrétnu situáciu. **Budú sa pravidelne vykonávať hygienicko-epidemiologické opatrenia.** Deti sa v umyvárni budú zdržiavať len v prítomnosti učiteľky.

## Organizácia podávania stravy

Režim stravovania v materskej škole je organizovaný tak, aby**zodpovedal veku**, **zdravotnému stavu** a **fyzickej záťaži detí**. Podávaná strava je **zdravotne neškodná** a **biologicky hodnotná**. Stravovanie bude v bežnej podobe za **dodržania hygienických pravidiel**.

## Pobyt  detí vonku

Pobyt vonku sa bude realizovať **každý deň**, najmenej dve hodiny dopoludnia a dve hodiny odpoludnia. Môže byť tiaž **skrátený** alebo vynechaný pri mimoriadne **nepriaznivých** meteorologických podmienkach.

Počas pobytu detí vonku je učiteľka povinná zabezpečiť deťom plnohodnotnú, organizovanú činnosť**,** venuje deťom zvýšenú pozornosť, musí mať prehľad o deťoch, dbať na ich bezpečnosť, dodržiavať požiadavky bezpečnosti a ochrany zdravia v zmysle príslušných všeobecne záväzných právnych predpisov a pokynov zástupkyne MŠ.

Deti budú mať v plnej miere **zabezpečený pitný režim**. V prípade vychádzky, budú deti používať **rúško.**

## Organizácia v spálni

Deti počas **popoludňajšieho odpočinku** budú ležať na **samostatnom lehátku**, pri zabezpečení dostatočného zdravie neohrozujúceho vetrania, vydezinfikovania priestoru s dostatočnou vzdialenosťou medzi lôžkami (1m).

##  Preberanie detí

Dieťa od rodičov preberá učiteľka, ktorá zaň **zodpovedá** od jeho prevzatia až do odovzdania rodičovi. Rodič si dieťa preberá v čase od **1500 hod.** do **1530 hod**. s dodržaním hygienicko-epidemiologických opatrení. Je potrebné, aby dieťa do MŠ privádzali a tiež preberali **len osoby**, ktoré s ním žijú v spoločnej domácnosti.

Na  prevzatie svojho dieťaťa z materskej školy môže zákonný zástupca písomne splnomocniť aj svoje dieťa a však staršie **ako desať rokov**.

Počas celého pobytu dieťaťa v materskej škole sa budú prísne dodržiavať všetky hygienicko-epidemiologické opatrenia a odporúčania. Taktiež žiadame rodičov o zodpovedné dodržiavanie všetkých pokynov a rešpektovanie pravidiel. Ďakujeme.

Mgr. Lenka Rybánska

zástupkyňa riaditeľa pre MŠ